《文湖渔唱》
宋代·赵瞻

湖光潋滟泛莲荷，欸乃渔郎惯此过。笛韵吹残红蓼岸，橹声摇出锦鳞窝。

狂歌明月閒愁少，放浪扁舟适兴多。莼菜鲈鱼供一醉，掉头归去卧烟蓑。

作者简介：（1019—1090）凤翔盩厔人，字大观。仁宗庆历六年进士，授孟州司户参军。历知万泉、夏县、永昌，皆有善政。英宗时，以侍御史出通判汾州。神宗熙宁三年为开封府判官，言青苗法不便。出为陕西、永兴军路转运使，知同、陕州。哲宗时累官同知枢密院事。卒谥懿简。有《春秋论》、《唐春秋》、《西山别录》、《史记牾论》等。